CELEX: 32016D0600
Language: et
Date: 2016-04-15 00:00:00
Title: Komisjoni rakendusotsus (EL) 2016/600, 15. aprill 2016, millega muudetakse otsust 2007/453/EÜ Rumeenia BSE staatuse osas (teatavaks tehtud numbri C(2016) 2186 all) (EMPs kohaldatav tekst)

19.4.2016   
            
            
               ET
            
            
               Euroopa Liidu Teataja
            
            
               L 103/41
            
         KOMISJONI RAKENDUSOTSUS (EL) 2016/600,
   15. aprill 2016,
   millega muudetakse otsust 2007/453/EÜ Rumeenia BSE staatuse osas
   
      
         (teatavaks tehtud numbri C(2016) 2186 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad, (1) eriti selle artikli 5 lõike 2 kolmandat lõiku,
   ning arvestades järgmist:
   
               (1)
            
            
               Määrusega (EÜ) nr 999/2001 on ette nähtud, et liikmesriigid, kolmandad riigid või nende piirkonnad (edaspidi „riigid või piirkonnad“) klassifitseeritakse vastavalt nende staatusele veiste spongioosse entsefalopaatia (BSE) osas ühte järgmisest kolmest kategooriast: väheolulise BSE ohuga riigid, kontrollitud BSE ohuga riigid ja määratlemata BSE ohuga riigid.
            
         
               (2)
            
            
               Komisjoni otsuse 2007/453/EÜ (2) lisas on riigid või piirkonnad loetletud vastavalt nende BSE staatusele.
            
         
               (3)
            
            
               Riikide ja piirkondade liigitamisel BSE ohu alusel on määrav roll Maailma Loomatervishoiu Organisatsioonil (OIE).
            
         
               (4)
            
            
               2014. aasta maikuus otsustas OIE peaassamblee anda oma resolutsiooniga nr 18, mis käsitleb OIE liikmesriikide staatuse tunnustamist seoses veiste spongioosse entsefalopaatia ohuga, (3) Rumeeniale väheolulise BSE ohuga riigi staatuse. 27. juunil 2014 peatas OIE loomataudide teaduskomitee kõnealuse väheolulise BSE ohuga riigi staatuse, kuna Rumeenia teatas 20. juunil 2014 ühest ebatüüpilise BSE juhtumist.
            
         
               (5)
            
            
               2015. aasta maikuus muutis OIE peaassamblee OIE maismaaloomade tervishoiu eeskirja („eeskiri“) BSEd käsitlevat peatükki, lisades eeskirja artikli 11.4.1 järgmise lause: „BSE ohuga staatuse ametlikul tunnistamisel ei võeta BSE-na arvesse ebatüüpilist BSE-d, mida arvatakse esinevat spontaanselt väga vähesel määral kõigis veisepopulatsioonides (4).“
            
         
               (6)
            
            
               Kuna Rumeenia staatus väheolulise BSE ohuga riigina peatati ebatüüpilise BSE juhtumi tuvastamise tõttu ja kuna eeskirja uues versioonis ei võeta ebatüüpilist BSE-d BSE ohuga staatuse ametlikul tunnistamisel arvesse, otsustas OIE loomataudide teaduskomitee Rumeenia staatuse väheolulise BSE ohuga riigina alates 8. detsembrist 2015 ennistada.
            
         
               (7)
            
            
               Kõnealuse otsuse kajastamiseks tuleks otsuse 2007/453/EÜ riikide loetelu muuta.
            
         
               (8)
            
            
               Seega tuleks otsust 2007/453/EÜ vastavalt muuta.
            
         
               (9)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/453/EÜ lisa muudetakse järgmiselt:
   
               1)
            
            
               osasse „A. Väheolulise BSE ohuga riigid ja piirkonnad“ lisatakse kande „— Portugal“ järele ja kande „— Sloveenia“ ette kanne „— Rumeenia“;
            
         
               2)
            
            
               osast „B. Kontrollitud BSE ohuga riigid ja piirkonnad“ jäetakse välja kanne „— Rumeenia“.
            
         Artikkel 2
   Käesolev otsus on adresseeritud liikmesriikidele.
   
      Brüssel, 15. aprill 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 147, 31.5.2001, lk 1.
   
      (2)  Komisjoni 29. juuni 2007. aasta otsus 2007/453/EÜ, millega määratakse BSE ohu alusel liikmesriikide, kolmandate riikide või nende piirkondade BSE staatus (ELT L 172, 30.6.2007, lk 84).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2014_A_RESO-18_BSE.pdf
   
      (4)  http://www.oie.int/index.php?id=169&L=0&htmfile=chapitre_bse.htm